Diari Oficial de la Generalitat Valenciana


Sumari del DOGV 5951, del 10-02-2009 (2009/1110)

ORDE de 14 de gener de 2009, de la Conselleria d'Educació, per la qual es modifica l'autorització a diversos centres docents privats de la Comunitat Valenciana.
----------------------------------------------------------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1110


Data del document
:   14-01-2009

Organisme emissor
:   Conselleria d'Educació

Tipus de document
:   Ordre

Descriptors 

:   * Elx
    * Alboraia
    * Petrer
    * Borriana
    * València
    * centre d'ensenyament
    * ensenyament privat
    * ensenyament primari
    * ensenyament obligatori
    * guarda de xiquets
    * títol d'estudis
    * ensenyament secundari
    * educació preescolar
    * educació especial

ORDE de 14 de gener de 2009, de la Conselleria d'Educació, per la qual es modifica l'autorització a diversos centres docents privats de la Comunitat Valenciana. [2009/1110]  
Els expedients han sigut iniciats a instància de les titularitats dels centres que es relacionen a l'annex, en sol·licitud de modificació de les autoritzacions.  
La Direcció General d'Ordenació i Centres Docents va declarar, mitjançant diverses resolucions als centres implicats, l'adequació de les instal·lacions proposades, pel que fa a espais educatius, segons la normativa aplicable.  
Cada expedient ha sigut tramitat per la Direcció Territorial d'Educació corresponent, i inclou informe favorable de la Unitat Tècnica de Construccions. Quant a la relació del professorat i titulacions respectives disposen d'informe de la Inspecció Educativa o, com s'indica a l'annex de la present orde, del compromís, del titular del centre, d'aportar-les abans de l'inici de les activitats educatives corresponents.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991) pel qual s'establixen els requisits mínims dels centres que impartisquen ensenyances de règim general no universitàries; i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyances de règim general no universitàries.  
Vista la proposta de la Direcció General d'Ordenació i Centres Docents, i fent ús de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar les autoritzacions dels centres docents privats que s'especifiquen en l'annex atenent a les característiques, ensenyances i capacitat màxima que s'hi assenyalen.  
DISPOSICIÓ ADDICIONAL PRIMERA  
Els centres indicats a l'annex, que no han aportat la relació del professorat i titulacions respectives, hauran de fer-ho davant de la Direcció Territorial corresponent, que haurà d'aprovar-la, amb un informe previ de la Inspecció Educativa abans de l'inici de les activitats corresponents.  
DISPOSICIÓ ADDICIONAL SEGONA  
Les presentes modificacions donaran lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique en Diari Oficial de la Comunitat Valenciana, no obstant els seus efectes s'entenen referits a l'inici del pròxim curs escolar.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar des de l'endemà de la notificació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació.  
València, 14 de gener de 2009  
El conseller d'Educació,  
Alejandro Font de Mora Turón  
ANNEX  
Codi: 20997866  
Denominació genèrica del centre: Centre privat d'Educació Infantil i Primària  
Denominació específica del centre: San Rafael-Salesianos  
Titular: Padres Salesianos  
Domicili: c/ Porta de la Morera, núm.24  
Localitat: Elx (03937)  
Província: Alacant  
Modificació que s'autoritza:  
S'autoritza una unitat d'Educació Especial (Suport a la Integració per a Educació Primària), de manera que el centre queda configurat, en la seua totalitat, amb la composició següent:  
6 unitats d'Educació Infantil, segon cicle, amb 145 llocs escolars.  
18 unitats d'Educació Primària, amb 450 llocs escolars.  
1 unitat d'Educació Especial (Suport a la Integració per a Educació Primària), amb 15 llocs escolars.  
Codi: 08492191  
Denominació genèrica del centre: Centre privat d'Educació Infantil  
Denominació específica del centre: Aire Libre  
Titular: Escuela Infantil Aire Libre, Cooperativa Valenciana  
Domicili: av. La Molineta, núm.29  
Localitat: Petrer (03785)  
Província: Alacant  
Modificació que s'autoritza:  
S'amplia, quant a l'Educació Infantil, 2 unitats de primer cicle, de manera que el centre queda configurat, en la seua totalitat, amb la composició següent:  
7 unitats d'Educació Infantil, primer cicle, amb 112 llocs escolars, distribuïts de la manera següent:  
- 4 unitats per a escolars d'1 a 2 anys, amb 13 llocs escolars cada una.  
- 3 unitats per a escolars de 2 a 3 anys, amb 20 llocs escolars cada una.  
Codi: 19010099  
Denominació genèrica del centre: Centre privat d'Educació Infantil, Primària i Secundària  
Denominació específica del centre: Nuestra Señora de la Consolación  
Titular: Religiosas de la Consolación  
Domicili: c/ Santa Maria Rosa Moles, núm.28  
Localitat: Burriana (12443)  
Província: Castelló  
Modificació que s'autoritza:  
S'autoritza una unitat d'Educació Especial (Suport a la Integració), de manera que el centre queda configurat, en la seua totalitat, amb la composició següent:  
6 unitats d'Educació Infantil, de segon cicle, amb 150 llocs escolars.  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
1 unitat d'Educació Especial (Suport a la Integració en Educació Primària), amb 15 llocs escolars.  
1 unitat d'Educació Especial (Suport a la Integració), amb 15 llocs escolars.  
Codi: 07106295  
Denominació genèrica del centre: Centre d'Educació Infantil, Primària i Secundària  
Denominació específica del centre: Asunción de Nuestra Señora-Pío XII  
Titular: Parroquia de la Asunción de Nuestra Señora  
Domicili: av. Diví Mestre, núm.15  
Localitat: Alboraya (46133)  
Província: València  
Modificació que s'autoritza:  
S'amplia, quant a l'Educació Primària, 3 unitats, de manera que el centre queda configurat, en la seua totalitat, amb la composició següent:  
9 unitats d'Educació Infantil, de segon cicle, amb 197 llocs escolars.  
15 unitats d'Educació Primària, amb 375 llocs escolars.  
16 unitats d'Educació Secundària Obligatòria, amb 480 llocs escolars.  
1 unitat d'Educació Especial (Suport a la Integració), amb 15 llocs escolars.  
6 unitats de Batxillerat, amb 205 llocs escolars, en les modalitats d'Humanitats i Ciències Socials (codi de l'ensenyança: 62045886856) i Ciències i Tecnologia (codi de l'ensenyança: 02118779852).  
Codi: 39789073  
Denominació genèrica del centre: Centre privat d'Educació Infantil  
Denominació específica del centre: Pekes  
Titular: Jardín de Infancia Pekes, Societat Limitada  
Domicili: c/ Jesús, núm.100  
Localitat: València (46059)  
Província: València  
Modificació que s'autoritza:  
S'autoritza l'ampliació de llocs escolars per canvi d'edats en les aules, de manera que el centre queda configurat, en la seua totalitat, amb la composició següent:  
5 unitats d'Educació Infantil, primer cicle, amb 74 llocs escolars, distribuïts de la manera següent:  
- 1 unitat per a escolars de 0 a 1 any, amb 8 llocs escolars.  
- 2 unitats per a escolars d'1 a 2 anys, amb 13 llocs escolars cada una.  
- 2 unitats per a escolars de 2 a 3 anys, amb 20 llocs escolars cada una.  
- 3 unitats d'Educació Infantil, segon cicle, amb 58 llocs escolars.  
Codi: 23920160  
Denominació genèrica del centre: Centre privat d'Educació Infantil  
Denominació específica del centre: La Paloma  
Titular: Guardería la Paloma, Societat Limitada  
Domicili: c/ Baró de Patraix, núm.4  
Localitat: València (46879)  
Província: València  
Modificació que s'autoritza:  
S'amplia, quant a l'Educació Infantil, 1 unitat de primer cicle, de manera que el centre queda configurat, en la seua totalitat, amb la composició següent:  
9 unitats d'Educació Infantil, primer cicle, amb 145 llocs escolars, distribuïts de la manera següent:  
- 5 unitats per a escolars d'1 a 2 anys, amb 13 llocs escolars cada una.  
- 4 unitats per a escolars de 2 a 3 anys, amb 20 llocs escolars cada una.  
4 unitats d'Educació Infantil, segon cicle, amb 25 llocs escolars cada una.  
Codi: 87803863  
Denominació genèrica del centre: Centre privat d'Educació Infantil  
Denominació específica del centre: Aladdin  
Titular: María Belén Ramos Prieto i María Pilar Ramos Prieto  
Domicili: c/ Rodrigo de Pertegás, núm.25  
Localitat: València (46616)  
Província: València  
Modificació que s'autoritza:  
S'amplia, quant a l'Educació Infantil, 2 unitats de primer cicle, de manera que el centre queda configurat, en la seua totalitat, amb la composició següent:  
3 unitats d'Educació Infantil, primer cicle, amb 53 llocs escolars, distribuïdes així:  
- 1 unitat per a escolars d'1 a 2 anys, amb 13 llocs escolars.  
- 2 unitats per a escolars de 2 a 3 anys, amb 20 llocs escolars cada una.